stanford-oval/wikipedia huggingface dataset:
יורם הירשפלד
ספריו

M. Machover, J. Hirschfeld, "Lectures on Non-Standard Analysis", Lecture Notes in Math. 94 (1969).
J. Hirschfeld, W. Wheeler, "Forcing, Arithmetic, Division Rings", Lecture Notes in Math. 454 (1975).
מאמרים נבחרים

על הבעיה החמישית של הילברט:
Hirschfeld, J, "The nonstandard treatment of Hilbert's fifth problem"  Transactions of the American mathematical society, Volume 321, Number I,  (September 1990).
Goldbring, I, "Hilbert’s fifth problem for local groups"   Annals of Mathematics  172, 1269-1314  (2010).
בנושא חישוביות:
Hirshfeld, J,  Jerrum,  M,  Moller, F:  "A Polynomial Algorithm for Deciding Bisimilarity of Normed Context-Free Processes". Theor. Comput. Sci. 158(1&2): 143-159 (1996)
Hirshfeld, Y,   Rabinovich, A, " Logics for Real Time: Decidability and Complexity". Fundam. Informaticae 62(1): 1-28 (2004)
הערות שוליים

↑  עמוד החוקר באתר אוניברסיטת תל אביב
↑  מקבלי תעודות מוסמכים ודוקטורים באוניברסיטה העברית בירושלים, הצופה, 1 ביולי 1968
↑  מינויים והעלאות בדרגה באוניברסיטת תל־אביב, דבר, 6 באפריל 1973
↑  ספר הלימוד בשני חלקים באתר סימניה]
↑  רשימת המועמדים לכנסת השמינית, ילקוט הפרסומים 1954, 21 באוקטובר 1973, עמ' 95;
61 תומכים מנמקים למה מוקד, דבר, 30 בדצמבר 1973
↑  דמיאן פצ'טר, "נהג שיכור וברח מהזירה": כתב אישום נגד דורס שני הישראלים שנהרגו, באתר ישראל היום, 13 באוגוסט 2022
↑  בריטניה: 16 שנות מאסר לנהג שדרס למוות אבא ובת ישראלים, באתר ynet, 10 בדצמבר 2022
| --- | --- |
בקרת זהויות :  NLI: 987007443939905171  BnF: cb122850955 (data)  CiNii: DA07449629  dblp: 12/1978  ISNI: 0000 0001 1621 2065  LCCN: no2008132069  MGP: 52778  NTA: 126588899  RERO: 02-A005924175  SUDOC: 031682235  VIAF: 36980256   WorldCat (עם VIAF): 36980256
טרוויס אאוטלו

| --- | --- |

אאוטלו בשנת 2008
 לידה:  18 בספטמבר 1984 (בן 40) סטארקוויל, מיסיסיפי, ארצות הברית
 עמדה:  סמול פורוורד, פאוור פורוורד
 גובה:  2.06 מטרים
 מספר:  21, 25, 34
 דראפט:  בחירה מספר 23, 2003 פורטלנד טרייל בלייזרס
 קבוצות כשחקן
 2003–2010 2010 2010–2011 2011–2014:  פורטלנד טרייל בלייזרס לוס אנג'לס קליפרס ניו ג'רזי נטס סקרמנטו קינגס
טרוויס מארקז אאוטלו (באנגלית: Travis Marquez Outlaw; נולד ב-18 בספטמבר 1984) הוא כדורסלן עבר אמריקאי, אשר שיחק בליגת ה-NBA בין השנים 2003–2014. ממוצעיו הכוללים לאורך 11 עונותיו בליגה הם 8.5 נקודות ו-3.2 ריבאונדים למשחק.
קריירת משחק

אאוטלו נולד וגדל בעיר סטארקוויל שבמיסיסיפי. בסיום לימודיו ב"תיכון סטארקוויל" החליט לוותר על לימודים אקדמיים, לטובת התמודדות לבחירה בדראפט ה-NBA.
קריירת משחק > פורטלנד טרייל בלייזרס

בדראפט ה-NBA‏ 2003 נבחר אאוטלו על ידי פורטלנד טרייל בלייזרס, בבחירה ה-23. לאחר עונת רוקי חלשה, הציג שיפור בכל אחת מ-4 העונות הבאות, עד שרשם שיאי קריירה של 13.3 נקודות ו-4.6 ריבאונדים למשחק בעונת 2007/2008. בעונת 2008/2009 העמיד ממוצעים דומים – 12.8 נקודות ו-4.1 ריבאונדים למשחק – וסייע לפורטלנד להפעיל לפלייאוף ה-NBA לראשונה מזה 6 שנים. בסיבוב הראשון של הפלייאוף הודחו הבלייזרס על ידי יוסטון רוקטס; בדיעבד, הייתה זו הופעתו היחידה בקריירה של אאוטלו בשלב הפלייאוף.
קריירת משחק > לוס אנג'לס קליפרס

בפברואר 2010, לאחר כ-6 וחצי עונות עם הטרייל בלייזרס, הועבר יחד עם סטיב בלייק ללוס אנג'לס קליפרס תמורת מרכוס קמבי. עד לסיום אותה עונה קלע 8.7 נקודות למשחק עבור הקליפרס, כמחליפו מהספסל של ראסול באטלר.
קריירת משחק > ניו ג'רזי נטס

לקראת עונת 2010/2011 חתם בניו ג'רזי נטס על חוזה ל-5 עונות, בסך כ-35 מיליון דולר. לאחר עונה אחת בלבד, במהלכה קלע 9.2 נקודות למשחק, שוחרר מהנטס תחת "סעיף האמנסטי".
קריירת משחק > סקרמנטו קינגס

בדצמבר 2011 הצטרף לסקרמנטו קינגס, במדיה שיחק במשך 3 העונות הבאות. לאורך התקופה החמיץ 106 מתוך 246 משחקי קבוצתו, בשל פציעות שונות, וקלע 5.1 נקודות בממוצע למשחק. בסיום עונת 2013/2014 פרש אאוטלו ממשחק, בגיל 29 בלבד.
הערות שוליים

↑  הסטטיסטיקות של אאוטלו ב-NBA, באתר basketball-reference.com
↑  רשימת הנבחרים בדראפט 2003, באתר basketball-reference.com
↑  אאוטלו ובלייק נשלחים לקליפרס, באתר ESPN,‏ 16 בפברואר 2010
↑  אאוטלו מסכם על חוזה בניו ג'רזי, באתר netsdaily.com,‏ 8 ביולי 2010
↑  הנטס משחררים את אאוטלו, באתר netsdaily.com,‏ 15 בדצמבר 2011
↑  אאוטלו מצטרף לסקרמנטו, באתר הקבוצה,17 בדצמבר 2011
↑  קשרים משפחתיים השאירו את אאוטלו בפורטלנד, באתר pamplinmedia.com,‏ 30 במרץ 2017
יאגדפנצר

שורה של דגמי יאגדפנצר: יאגדטייגר, יאגדפנתר ומאחור יאגדפנצר סימן 4 (מוזיאון החימוש של צבא ארצות הברית).
יאגדפנצר (Jagdpanzer; בגרמנית: 'טנק צייד') הוא אחד משני טיפוסים של משחיתי טנקים אשר יוצרו בגרמניה הנאצית במהלך מלחמת העולם השנייה. משחיתי טנקים מטיפוס יאגדפנצר היו הדור השני של משחיתי הטנקים הגרמנים, והם התאפיינו בדרך כלל בשריון רב כשהם מורכבים מהטנקים החדישים ביותר.
פיתוח

פיתוח דגמי היאגדפנצר היוו המשך ישיר למשחיתי הטנקים מסוג פנצרייגר (צייד טנקים). הפנצרייגרים היו משחיתי טנקים בעלי מיגון קל יחסית, אשר לרוב התבססו על טנקים מיושנים שבמקום צריח הותקן על התובה תותח נ"ט וסביבו מיגון קל נגד רסיסים. החל מסוף שנת 1943 החלו להיבנות משחיתי טנקים מסוג חדש אשר התותח שלהם הורכב בתוך גוף הטנק (או במקרה של האלפנט והיאגדטייגר - גוף הטנק הורחב כלפי מעלה כדי לכלול את התותח במעטפת משוריינת היטב).
הרק"מ שהיווה בסיס תפיסתי לפיתוח היאגדפנצרים היה השטוג סימן 3, רק"מ שהוגדר כתותח סער לפריצת מכשולים, אך למעשה תפקד במקרים רבים כמשחית טנקים. השטוג היה אחד מהכלים המבצעיים הראשונים שכללו תותח בקדמת התובה, מה שהביא לכך שהוא היה בעל צללית נמוכה מאוד והצוות היה יחסית מוגן בתובה המשוריינת. כך פותחו היאגדפנצרים כמשחיתי טנקים שכללו את כוח האש של הפנצרייגרים עם השרידות הגבוהה של השטוג.
ראשונים בסדרה היו היאגדפנצר 4 (שהתבסס על הפנצר סימן 4) והיאגדפנצר 38(t) הצר (שהתבסס על טנק השלל הצ'כי הפנצר 38(t)), שניהם כללו תותח נ"ט 75 מ"מ. לצד פיתוח היאגדפנצר 4 פותח גם השטוג סימן 4, מה שהוביל לרבים (בהם היינץ גודריאן) להטיל ספק בנחיצות משחית טנקים נוסף בעל אותו תותח ומבוסס על אותו טנק. בהמשך פותח היאגדפנתר (מתוך הפנצר סימן 5 או פנתר) ואלפנט (מתוך הטיגר) שחומשו בתותח 88 מ"מ והאחרון בסדרה היה היאגדטיגר (מתוך הטיגר II) שחומש בתותח 128 מ"מ. שני האחרונים כללו הרחבה של תובת הטנק כלפי מעלה במעטפת משוריינת מרובעת סביב התותח ממוגנת היטב בעובי 200 מ"מ פלדה באלפנט ו-250 מ"מ ביאגדטיגר.
דגמים

מלחמת העולם השנייה:
שטוג סימן 3 - אינו נחשב למשחית טנקים אלא לתותח סער, אך הצלחתו בהשמדת טנקים הובילה לפיתוח סדרת משחיתי היאגדפנצר.
יאגדפנצר 4 - בעל תותח 75 מ"מ Pak 42 ומבוסס על טנק הפנצר סימן 4.
יאגדפנצר 38(t) הצר - בעל תותח 75 מ"מ Pak 39 ומבוסס על טנק ה-פנצר 38(t) הצ'כי.
יאגדפנתר - בעל תותח 88 מ"מ Pak 43 ומבוסס על הטנק הבינוני פנתר.
אלפנט\פרדיננד - בעל תותח 88 מ"מ Pak 43 ומבוסס על הטנק הכבד טיגר (מהדגמים שפיתח פרדיננד פורשה).
יאגדטיגר - בעל תותח 128 מ"מ Pak 44 ומבוסס על הטנק הכבד טיגר II.
לאחר המלחמה:
קנונניאגדפנצר - משחית טנקים שפותח בגרמניה המערבית בשנות ה-60.
רקטניאגדפנצר סימן 1 - משחית טנקים בעל משגר טיל נ"ט שהתבסס על נגמ"ש השיצנפנצר 12-3.
רקטניאגדפנצר סימן 2, יגואר 1 ויגואר 2 - דגמים שהתבססו על הקנונניאגדפנצר בעלי משגר טיל נ"ט.
ראו גם

משחית טנקים
פנצרייגר
יאגדפנצר 38(t) הצר, ממשחיתי הטנקים הנפוצים והמוצלחים של גרמניה הנאצית.
יאגדפנתר בצרפת, 1944.
יוצא מזה

יוצא מזה הוא הסינגל הרביעי של הזמר הישראלי קובי מרימי. את השיר הוציאה חברת התקליטים טדי הפקות, ב-10 באוגוסט 2021, כסינגל מתוך אלבום הבכורה שלו. השיר נכתב והולחן על ידי מרימי, והופק על ידי גל ג'ו כהן ואיל ישי.
רקע

השיר נכתב והולחן על ידי מרימי, בתקופת הסגר בישראל, בשל מגפת הקורונה. בריאיון לעיתון "ישראל היום", הסביר מרימי כי "יוצא מזה" מציג את הקשיים שעבר לאחר שייצג את ישראל באירוויזיון 2019, בתל אביב-יפו. את הווידאו קליפ של השיר ביים איתמר לידר שירי.
ביקורות

מבקר המוזיקה הישראלי יוסי חרסונסקי כתב ביקורת חיובית על השיר, והעניק לו שלושה וחצי כוכבי זהב מתוך חמישה. ”"יוצא מזה" הוא שיר פופ נגיש שרוח אופטימית ושמחה נושפת במפרשיו ומפזרת כל עננה קודרת” – כתב בביקורת.
רשימת השמעה

| יוצא מזה> מס' | יוצא מזה> שם | יוצא מזה> מילים | יוצא מזה> הפקה | יוצא מזה> משך | יוצא מזה>  | יוצא מזה>  | יוצא מזה>  | יוצא מזה>  | יוצא מזה>  |
| --- | --- | --- | --- | --- | --- | --- | --- | --- | --- |
| 1. | יוצא מזה  | קובי מרימי | גל ג'ו כהן, איל ישי | 3:23 |  |  |  |  |  |
היסטוריית יציאות לאור

| אזור | תאריך יציאה | פורמט | חברות תקליטים |
| --- | --- | --- | --- |
| עולם | 10 באוגוסט 2021 | הורדה דיגיטלית • סטרימינג | טדי הפקות |
הערות שוליים

↑  עמי פרידמן, קובי מרימי מתאהב מחדש במוזיקה, באתר ישראל היום
↑  קובי מרימי יוצא מזה, באתר של יוסי חרסונסקי
| קובי מרימי |
| --- | --- | --- |
| סינגלים | Home‏ • Yalla Bye‏ • לא לבד • יוצא מזה |  |
| ערכים קשורים | ישראל באירוויזיון 2019 • אירוויזיון 2019 |  |
יורם הלוי

| --- | --- |

 לידה:  1963 (בן 61 בערך) ירושלים 
 מדינה:  ישראל ישראל
 השכלה:  תיכון הימלפרב 
 השתייכות:   משטרת ישראל
 תקופת הפעילות:  1985–2019 (כ־34 שנים)
 דרגה:   ניצב
 תפקידים בשירות
 קצין אג"ם של הימ"מ  מפקד ימ"ס איו"ש  מפקד יחידת הגדעונים  מפקד היחידה המרכזית של מחוז ירושלים  מפקד מרחב דוד  מפקד מג"ב ירושלים  מפקד הימ"מ  מפקד יחידת להב 433  מפקד אגף קהילה ומשמר אזרחי  מפקד משמר הגבול  מפקד מחוז דרום  מפקד מחוז ירושלים
 
יורם הלוי (נולד ב-1963) הוא ניצב בדימוס במשטרת ישראל, שכיהן כמפקד הימ"מ, להב 433, משמר הגבול, מחוז דרום ומחוז ירושלים. בדצמבר 2023 מונה ליו"ר הרשות הלאומית לבטיחות בדרכים.
קורות חייו > משפחה

יורם הלוי נולד וגדל בקריית משה שבירושלים, בן למשפחה בת 8 ילדים. למד בבית הספר הימלפרב בבית וגן.
הלוי, תושב הר גילה, נשוי ואב לשלושה ילדים. בעל תואר ראשון במדע המדינה ותואר שני בחינוך. בנו, פקד ייטב לב הלוי, לוחם ימ"מ, נהרג בפעילות מבצעית ליד טולכרם במהלך מלחמת חרבות ברזל.
קורות חייו > קריירה ביטחונית מוקדמת

התגייס לצה"ל ב-1981, התנדב לצנחנים, שובץ בגדוד 202 ולחם במלחמת לבנון הראשונה. עם שחרורו התגייס למשטרת ישראל לתפקיד לוחם בימ"מ. ביחידה התקדם, עבר קורס קציני חי"ר ומילא תפקידי מפקד צוות ומפקד מחלקה, השתתף בפריצה ל"אוטובוס האמהות" ובאוגוסט 1989 נפצע במהלך מרדף אחר מחבל. בהמשך כיהן כקצין הדרכה וכקצין אגף המבצעים של הימ"מ, בתפקיד זה שימש בעת חטיפתו של נחשון וקסמן ולאחר שמבצע החילוץ לא הוטל על הימ"מ, עזב הלוי את היחידה.
הלוי עבר לפקד על יחידת המסתערבים של משמר הגבול ביהודה ושומרון ואחר כך על יחידת הגדעונים. בהמשך פיקד על היחידה המרכזית של מחוז ירושלים וב-2003 מונה למפקד מרחב דוד, האחראי על העיר העתיקה. בנובמבר 2005 קודם לדרגת תת-ניצב ומונה למפקד משמר הגבול בירושלים, ב-2007 נקרא לחזור לימ"מ ולפקד על היחידה, זאת על אף שהתפקיד נשא תקן נמוך יותר מדרגתו.
קורות חייו > כניצב במשטרת ישראל

בינואר 2009, קודם לדרגת ניצב ומונה במקביל לתפקידו כמפקד הימ"מ, גם למפקד יחידת להב 433, יחידת עילית של המשטרה המאגדת בתוכה את היחידות המיוחדות של המטה הארצי. חודשים ספורים לאחר מינויו פורסם כי הלוי יסיים את תפקידו ויעבור לפקד על אגף קהילה ומשמר אזרחי, זאת על רקע חילוקי דעות עם מפקד אגף חקירות ומודיעין, יואב סגלוביץ. דו"ח מבקר המשרד לביטחון פנים העלה כי היחסים העכורים בין סגלוביץ והלוי פגעו בתפקוד יחידה 433.
ב-1 במאי 2010 מונה למפקד אגף קהילה ומשמר אזרחי. במסגרת תפקידו עיצב תפיסה חדשה להפעלת מערך המתנדבים במשטרת ישראל אשר כללה את הארכת תקופת הכשרתם והגברת המוטיבציה להתנדבות. שנה אחר כך מונה למפקד משמר הגבול. במסגרת פיקודו על משמר הגבול גיבש את "תפיסת ההפעלה של משמר הגבול" שנועדה להגדיר את תחומי האחריות של החיל מול מחוזות משטרת ישראל. במסגרת תפיסת ההפעלה משמר הגבול קיבל אחריות על הטיפול במגזר הכפרי, פורקו שבע יחידות ביטחון אישי, ואוחדו יחידות קטנות להקמת יחידות שחר 101, שהפכו לכוח המרכזי של משמר הגבול במאבק בפשיעה. כמו כן, הורחבו יחידות סיירת משמר הגבול. יחידת מתילן ירושלים מוזגה עם יחידת ימ"ס ירושלים. בנוסף, הוקם בית ספר ייעודי למערך המתנדבים של משמר הגבול ומערך מפקדים מתנדבים בכל מרחבי משמר הגבול. במסגרת תפיסת ההפעלה יחידות משמר הגבול שולבו, לראשונה, בתהליכי מדידה ארגוניים במסגרת משטרת ישראל במטרה לייעל את פעילות החייל.
בנובמבר 2012 מונה למפקד מחוז דרום, בעקבות סבב מינויים במשטרה שנבע מפיטוריו של ניסו שחם. הוא נכנס לתפקיד כשבוע ימים לפני התכנון, על רקע מבצע עמוד ענן. במהלך המבצע התמודד מחוז דרום עם ירי של כ-1,500 רקטות לתחומו, ותוגבר בהיקף של מאות שוטרים. תחת פיקודו של הלוי המחוז התמודד עם אתגרים ביטחוניים במבצע צוק איתן, בשנת 2014, בו הלחימה נמשכה יותר מחודשיים, כאשר לשטחו של המחוז נורו כ-3,500 רקטות. אתגרים נוספים בתקופת פיקודו של יורם הלוי על מחוז דרום היו ההערכות להקמת עיר הבה"דים ומתקן השהייה "חולות". כמו כן, בוצעה תוכנית להגברת שיתוף הפעולה מול המגזר הבדואי אשר כלל פריסת שירותי משטרה ביישובים הבדואים - הוקמו ארבע נקודות משטרה חדשות במגזר הבדואי.
בפברואר 2016 מונה למפקד מחוז ירושלים. במסגרת התפקיד הוביל מהלך לחיזוק המענה לשכונות מזרח ירושלים על ידי הקמת מרכזי שירות משולבים (מש"מים) בשכונות הערביות המשלבים מספר גופים שלטוניים שונים תחת קורת גג אחת, ומספקים שירות אזרחי לרווחת הציבור הערבי. ב-14 ביולי 2017 נרצחו שני שוטרים בהר הבית. בעקבות האירוע הורה הלוי, לראשונה מאז 1967, על סגירת הר הבית לכניסת מוסלמים על מנת לבצע בצורה נרחבת את הליך החקירה המורכב. בימים שלאחר מכן התפתח מול הווקף והציבור המוסלמי בארץ ובעולם "משבר המגנומטרים", שטמן חשש להתפרצות אינתיפאדה חדשה, אך המשבר הסתיים לבסוף כמעט ללא נפגעים. בתקופת פיקודו של הלוי על מחוז ירושלים תוגבר המחוז באופן קבוע וחוזק במאות תקנים חדשים.
בנובמבר 2018, ארבעה ימים לאחר שהשר לביטחון הפנים, גלעד ארדן, הודיע כי מועמדו לתפקיד המפכ"ל הוא ניצב משה אדרי, פנה הלוי לארדן והודיע על כוונתו לסיים את תפקידו במחוז ירושלים ולפרוש משירות פעיל. בפברואר 2019 סיים את תפקידו כמפקד מחוז ירושלים.
הערות שוליים

↑  מערכת כיפה, שלושת המועמדים למפכ"לות: בוגרי הציונות הדתית, באתר כיפה, ‏13 בספטמבר 2018
↑  מאיר תורג'מן, נקבע מות לוחם הימ"מ שנפצע אנושות בהיתקלות עם מחבלים ליד טול כרם, באתר ynet, 8 במאי 2024,
אור רביד, ‏מת לוחם הימ"מ שנפצע אנוש בפעילות ליד טולכרם, באתר ‏מאקו‏, 8 במאי 2024.
↑  עמיר רפפורט, המחבלים של היום מתוחכמים יותר, "ישראל דיפנס", ‏ 27.11.2012.
↑  בן כספית, לא רק ברק אוהב לחגוג בנסיעות עבודה לחו"ל, באתר nrg‏, 17 באוקטובר 2009
↑  מפקד "יחידת להב" האחראית לחקירות שחיתות שלטונית ומשפחות הפשע - עוזב את התפקיד בגלל נתק עם מפקדו, באתר הארץ, 4 באוקטובר 2009
↑  הדס שטייף ואיציק סבן, יחסים עכורים פגעו בתפקוד, ישראל היום, 22 בדצמבר 2010
↑  אבי אשכנזי ואורי בינדר, בשל הירי: מפקד מחוז הדרום נכנס הערב לתפקידו, באתר nrg‏, 11 בנובמבר 2012
יואב פלג

| --- | --- |

 לידה:  1 בספטמבר 1902
 פטירה:  2 ביוני 1996 (בגיל 93)
 מדינה:  ישראל 
 השתייכות:   ההגנה   משטרת תל אביב   משטרת המנדט   הצבא הבריטי   משטרת ישראל
 תקופת הפעילות:  1921–1967 (כ־46 שנים)
 דרגה:   ניצב (משטרה)
 תפקידים בשירות
 מפקד מחוז תל אביב  מפקד מחוז ירושלים סמפכ"ל
 תפקידים אזרחיים
 מנכ"ל משרד המשטרה (מושאל מהמשטרה)
 
יואב פלג (במקור: פליק קמפף) (1 בספטמבר 1902 – 2 ביוני 1996) היה ניצב במשטרת ישראל והממונה על משרד המשטרה.
פלג הצטרף לכוחות הביטחון בתקופת המנדט הבריטי, שירת במשטרה המעולה (הז'נדרמריה הפלשתינאית), למד במסגרת זו איתות וקשר שאותם הביא ל"הגנה" והדריך נושא זה בקורס "איטליה".  שירת בארגון "ההגנה" כמפקד גוש ובמשטרת תל אביב. בשירותו כשוטר היה חבר המשטרה המיוחדת, עבד כשוטר רוכב, ומאוחר יותר הצטרף למשטרת המנדט.  במלחמת העולם השנייה שירת בצבא הבריטי.
עם הקמת מדינת ישראל היה מראשוני משטרת ישראל. במאי 1948 מונה פלג למפקד נפת תל אביב בדרגת סגן מפקח. בין השנים 1949–1958 היה מפקד מחוז תל אביב, ולאחר מכן עבר לפקד על מחוז ירושלים. באוגוסט 1961 מונה למנהל משרד המשטרה.
הערות שוליים

↑  שינויים במבנה המשטרה, חרות, 4 בפברואר 1949
↑  הצלב האדום מגנה נמרצות, הצופה, 11 ביוני 1948
↑  בין מוסדות ואישים, דבר, 26 באוגוסט 1949
↑  ניצב יואב פלג למשרד המשטרה, דבר, 5 ביולי 1961
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
יורוניוז

| --- | --- |

 פרטי הערוץ
 תאריך השקה:  1 בינואר 1993
 בעלות:  .Euronews S.A
 משרד ראשי:  ליון, צרפת צרפת
 פורמט תמונה:  SDTV, HDTV, 16:9
 זמינות
 חבילה:  HOT
 www.euronews.com
יורוניוז (באנגלית: Euronews) הוא שירות חדשות רב-לשוני שמשרדו הראשי בליון שבצרפת. הוא נוסד ב-1993 ונועד לסקר את החדשות העולמיות מנקודת מבט פאן-אירופית.
בישראל משודר ב-HOT.
היסטוריה וארגון > מנהלים

ב-1992, בעקבות מלחמת המפרץ הראשונה, במהלכה רשת ה-CNN האמריקאית תפסה את המעמד של המקור העיקרי לחדשות 24 שעות ביממה, החליט איגוד השידור האירופי להקים את "יורוניוז" על מנת שלתושבי אירופה תינתן האפשרות לקבל מידע מנקודת מבט אירופית. השידור הראשון שלו היה ב-1 בינואר 1993 מיליון. אולפן נוסף הוקם בלונדון ב-1996. הארגון הוקם בידי קבוצה של עשרה משדרים ציבוריים באירופה:
CyBC, קפריסין
France Télévisions, צרפת
RAI, איטליה
RTBF, בלגיה
RTP, פורטוגל
RTVE, ספרד (בעל מניות לשעבר)
TMC, מונקו (בעל מניות לשעבר)
YLE, פינלנד
ERTU, מצרים
ב-1997 רכשה רשת החדשות האירופית ITN נתח של 49% ממניות החברה תמורת 5.1 מיליון לירות שטרלינג מאלקטל-לוסנט. היא סיפקה את התוכן של הערוץ עד 2003, עת מכרה את החזקותיה ביורוניוז כחלק ממטרתה לייעל את הפעילות ולעסוק באיסוף חדשות ולא בניהול ערוצים.
שידורי הרשת עברו מאנלוגיים בלבד לדיגיטליים בעיקר בשנת 1999. באותה שנה נוספו שידורים בפורטוגזית. שידורים ברוסית התווספו ב-2001.
ב-6 בפברואר 2006 השידור הציבורי האוקראיני NTU רכש אחוז אחד מהחברה.
ב-27 במאי 2008 השידור הציבורי הספרדי RTVE החליט לעזוב את יורוניוז על מנת לקדם את הערוץ הבינלאומי TVE Internacional.
בחודש פברואר 2009 המשדר הציבורי הטורקי TRT הפך לבעל מניות בערוץ, והצטרף למועצת הפיקוח שלו. הוא רכש 15.7% ממניות הערוץ והפך לשותף הרביעי בגודלו ברשת.
היסטוריה וארגון > שידורים בשפות שונות

| שפה | תאריך תחילת השידורים | תאריך סיום שידורים |
| --- | --- | --- |
| אנגלית | 1 בינואר 1993 |  |
| צרפתית | 1 בינואר 1993 |  |
| איטלקית | 1 בינואר 1993 |  |
| ספרדית | 1 בינואר 1993 |  |
| גרמנית | 1 בינואר 1993 |  |
| פורטוגזית | נובמבר 1999 |  |
| רוסית | ספטמבר 2001 |  |
| ערבית | 12 ביולי 2008 | 2017 |
| טורקית | 30 בינואר 2010 |  |
| פרסית | 27 באוקטובר 2010 |  |
| אוקראינית | 24 באוגוסט 2011 | מאי 2017 |
| יוונית | 18 בדצמבר 2012 |  |
| הונגרית | 30 במאי 2013 |  |
היסטוריה וארגון > רכישה על ידי נגיב סאוויריס

בפברואר 2015 אישר דירקטוריון החברה את הצעתו של איש העסקים המצרי, נגיב סאוויריס, לרכוש 53% מהערוץ. העסקה העלתה מספר שאלות בדבר עצמאותה העתידית של הרשת. בדצמבר 2021, הוא מכר את מניותיו. אלפק קפיטל הפורטוגזית רכשה 88% מהערוץ.
היסטוריה וארגון > Africanews

ב-20 באפריל 2016 חברת הבת של יורוניוז השיקה גרסה אפריקאית לשירות החדשות שנקראה Africanews שמשדרת בצרפתית ואנגלית.
היסטוריה וארגון > EuronewsNBC

במהלך נובמבר 2016 מועצת המנהלים של הערוץ הייתה בשיחות עם NBC יוניברסל, חברת האם של NBC על "שותפות אסטרטגית". NBCU תרכוש 15%-30% מהבעלות ברשת יורוניוז, תתרום לתוכן של יורוניוז ותאפשר את הרחבת הפעילות של NBC News באירופה. קבוצת NBCUniversal News רכשה 25% ממניות יורוניוז בפברואר 2017 תמורת 30 מיליון דולר.
שידור

הערוץ זמין ב-428 מיליון משקי בית ב-156 מדינות ברחבי העולם. הוא זמין ביותר מ-170 מיליון משקי בית באירופה באמצעות הכבלים, הלוויין והשידור היבשתי. הוא גם החל להיות זמין בפלטפורמות המדיה החדשות כגון IPTV.
בשנת 2012, MTIS, הרשת הגדולה בבלארוס הפסיקה לשדר את הערוץ מסיבות לא ידועות.
בספטמבר 2016 הערוץ ירד מרשימת הערוצים של Freesat בהחלטה של סאוויריס.
שידורי HD החלו ב-2 בנובמבר 2016.
משרדים

יורוניוז משדרת בעיקר מהמטה שלה בליון, אך גם יש לה מספר משרדים למטרות עריכה או שיווק באתונה, בריסל, בודפשט, דוחא, דובאי, איסטנבול, לונדון, פריז ו-וושינגטון.
הערות שוליים

↑  קולינס ריצ'ארד, מלוויין לשוק יחיד: הטכנולוגיה החדשה של הטלוויזיה הציבורית האירופית, לונדון: רוטלדג', 1998, עמ' 130, מסת"ב 9780415179706
↑  ITN ACQUIRES 49% EURONEWS STAKE, www.telecompaper.com
↑  "ITN drops out of EuroNews channel". Broadcast (באנגלית). נבדק ב-2018-01-12.
↑  http://www.alayam24.com/articles-36962.html
↑  https://www.broadbandtvnews.com/2017/05/22/euronews-closes-ukrainian-service/, יורוניוז סוגרת את השירות באוקראינית
↑  "Egyptian Mogul Plans to Buy Controlling Stake in Europe's Answer to CNN". The Hollywood Reporter (באנגלית). נבדק ב-2018-01-12.
↑  "[Feature] Controversial ventures pose questions for Euronews" (באנגלית). נבדק ב-2018-01-12.
↑  Jackson, Jasper (2015-02-27). "Euronews investor Naguib Sawiris: we will resist state interference". The Guardian (באנגלית בריטית). ISSN 0261-3077. נבדק ב-2018-01-12.
↑  Portuguese investor will buy Euronews, POLITICO, ‏2021-12-17 (באנגלית אמריקאית)
↑  Reuters (2022-01-19). "Story headlined 'Wall Street selloff deepens, Nasdaq confirms correction' is withdrawn". Reuters (באנגלית). נבדק ב-2022-01-19.
↑  Barraclough, Leo (2016-11-11). "NBC News, Euronews in Talks for Strategic Partnership". Variety (באנגלית אמריקאית). נבדק ב-2018-01-12.
↑  euronews
↑  "В сети МТИС прекращена трансляция канала «Евроньюс»". naviny.by. 2012-01-01. נבדק ב-2018-01-12.
↑  В Минске отключают Euronews, Новости Беларуси | euroradio.fm (ברוסית)
↑  "Satellite Update: SkyQ by default, Freesat withdrawals". a516digital. אורכב מ-המקור ב-2017-10-18. נבדק ב-2018-01-12.
| --- | --- |
בקרת זהויות :  LCCN: nb2007021927   WorldCat (עם LCCN): nb2007-021927
חלוקה מנהלית של שוודיה

חבלי שוודיה לפי ארצות.
הגוונים החומים הם חבלי נורלנד,
הגוונים הצהובים הם חבלי סביאלנד,
 הגוונים הכחולים הם חבלי יטאלנד,
הגוונים האדומים הם חבלי סקונהלנד
ממלכת שוודיה, בדומה למדינות אחרות ביבשת אירופה, מחולקת לארבע יחידות שלטוניות (לאחר השלטון המרכזי): ארץ, חבל, מחוז ונפה. אך בעוד שלמחוזות ישנם מושלים נבחרים שממלאים תפקיד רשמי, כיום נהוג להתייחס לארצות ולחבלים בעיקר בענפי הספורט והתיירות, ולעיתים גם בנושאים הנוגעים להיסטוריה ולתרבות (כגון דיאלקטים שונים, תחושת שיוך שונה וכו').
לעיתים ישנם הבדלים בלתי ניכרים לעין בחלוקה שבין החבל למחוז, לעיתים הם אף חופפים לגמרי, ולעיתים חבל חולש על מספר מחוזות, או מחוז כפוף למספר חבלים. זאת מאחר שהחלוקה ביניהם בוצעה במשך כ-1,000 שנים, ונבעה בין היתר מריבים פוליטיים בין שליטים שונים לאורך ההיסטוריה ולאו דווקא מחלוקה שבטית או תרבותית.
חלוקה עתיקה / מסורתית > ארצות שוודיה

ממלכת שוודיה מחולקת מבחינה גאוגרפית לארבע "ארצות" היסטוריות (מצפון לדרום):
| ארץ | שם בשפת המקור | סמל | דגל | מפה | הערות |
| --- | --- | --- | --- | --- | --- |
| נורלנד | Norrland | סמל נורלנד | דגל נורלנד | מפת נורלנד | ארץ הצפון (כולל את לפלנד השוודית) |
| סְבֵיאָלנד | Svealand | סמל סביאלנד | דגל סביאלנד | מפת סביאלנד | ארץ סְבֵיאָה [בשוודית, "סְבֵרִיאָה" (Sverige) היא שוודיה] כלומר, שוודיה ההיסטורית (והמרכזית) |
| יֶטאלנד | Götaland | סמל יטאלנד | דגל יטאלנד | מפת יטאלנד | ארץ יטה ארץ הגותים דרום שוודיה (מלבד ארץ סקונהלנד) |
| סקונהלנד | Skåne | סמל סקונהלנד | דגל סקונהלנד | מפת סקונהלנד | ארץ סקונהלנד  דרום שוודיה בשטחים שנכבשו מדנמרק בשלהי המלחמה הצפונית הקטנה (1655-1660) |
בעבר היו עוד שתי "ארצות" שוודיות, שכיום לא נמצאות בשטחה הריבוני של שוודיה, ולכן הן לא נכנסו לטבלה:
"אֶסְטֵרלנד" (בשוודית: Österland, מילולית: הארץ המזרחית) - כיום בשטחה של פינלנד.
"שוודיה החדשה" (בשוודית: Nya Sverige) - שטח בצפון אמריקה שהיה בשליטת האימפריה השוודית בין השנים 1638–1655 (נכבשה על ידי הולנד).